પટેલે કહ્યું કે રાજ્યમાં ૨૦૧૭ -૧૮ માં ૪૦ ખાસ નવજાત શિશુ સારવાર (એસએનસીયુ) કેન્દ્રો કાર્યરત હતા, ૨૦૧૯-૨૦ માં વ્યાપ વધારી ને ૪૭ ખાસ નવજાત શિશુ સારવાર (એસએનસીયુ) કેન્દ્રો કાર્યરત કરેલ છે અને વર્ષ ૨૦૨૦-૨૧ માં વધુ ૧૦ ખાસ નવજાત શિશુ સારવાર (એસએનસીયુ) કેન્દ્રો શરૂ રાજ્ય સરકાર કરવા જઇ રહી છે ખાનગી તબીબો પૈકી નવજાત શિશુ સારવાર કરી શકે તેવા કુલ ૨૫૦ નવજાત શિશુ હોસ્પિટલોને બાલસખા-૩ યોજના અંતર્ગત તાલુકા મથકો ઉપર આ સુવિધા ઉપલબ્ધ થાય તે મુજબનું આયોજન કરેલ છે જે અંતર્ગત ૧.૫ કિગ્રાથી ઓછા વજનવાળા તેમજ કોઇપણ જાતની ગંભીર બિમારીથી પીડાતા જેવી કે જન્મ સમયે શ્વાસ લેવામાં તકલીફ, લોહીમાં સોડિયમ કે સુગરનું ઓછું પ્રમાણ, ડીલીવરી સમયે ગર્ભનું પાણી પી ગયા હોય તેવા બાળકોની ખાનગી પિડિયાટ્રીશીયન પાસે દાખલ કરી એપ્રિલ-૧૯થી ડિસેમ્બર-૧૯ સુધીમાં ૩૧,૦૦૦થી વધારે બાળકોને સારવાર આપવામાં આવેલ છે.